Eesti riigihalduse minister

Riigihalduse minister oli Vabariigi Valitsuse liige, kes juhtis koos rahandusministriga Rahandusministeeriumi.

Riigihalduse ministri vastutusvaldkonnas oli kohalike omavalitsuste ja nende korralduse arendamine, kohalike omavalitsuste finantsjuhtimine, regionaalprogrammid, regionaalarengu, riigi- ja regionaalhalduse kavandamine ja koordineerimine, ruumilise planeerimise alase tegevuse korraldamine ja järelevalve, avaliku teenistuse ja riigi personalipoliitika koordineerimine, riigivara ja riigihangetega seotud tegevus ning riigiabialane nõustamine ja koordineerimine.

Ministri nimetas ametisse ja vabastas ametist Vabariigi President peaministri ettepanekul. Minister astus ametisse ametivande andmisega Riigikogu ees.

 Ajalugu 
Aastatel 1994–2004 juhtis regionaalarengu valdkonda, sh regionaalministri bürood, portfellita regionaalminister. Aastatel 2004–2014 kuulus regionaalminister ametlikult Vabariigi Valitsuse koosseisu ning minister juhtis regionaalpoliitikaga tegelevaid Siseministeeriumi struktuuriüksusi.

Riigihalduse ministri ametikoht loodi Taavi Rõivase teise valitsuse ametisse nimetamisega. Riigihalduse ministri ametikoht loodi eelkõige riigireformi teemaga tegelemiseks, mille hulka kuulus hulgas haldusreform, bürokraatia vähendamine ja riigi parem toimimine tulevikus.

Riigihalduse ministri ametikoht kaotati 2023. aastal. Sarnaseid ülesandeid – kohalike omavalitsuste ja nende korralduse arendamine, kohalike omavalitsuste finantsjuhtimine, regionaalprogrammid, regionaalarengu, riigi- ja regionaalhalduse kavandamine ja koordineerimine, ruumilise planeerimise alase tegevuse korraldamine ja järelevalve – täidab alates sellest ajast regionaal(- ja põllumajandus)minister.

Ministrite loend
Parteid
PiltNimiAmetisse asumise kuupäevAmetist lahkumise kuupäevAmetiaja pikkusParteiValitsusRiigihalduse minister1103x103pxArto Aas
(s. 1980)9. aprill 201523. november 2016Eesti ReformierakondTaavi Rõivase teine valitsus296x96pxMihhail Korb
(s. 1980)23. november 201612. juuni 2017Eesti KeskerakondJüri Ratase esimene valitsus393x93pxJaak Aab
(s. 1960)12. juuni 20172. mai 2018Eesti KeskerakondJüri Ratase esimene valitsus4105x105pxJanek Mäggi
(s. 1973)2. mai 201829. aprill 2019Eesti KeskerakondJüri Ratase esimene valitsus593x93pxJaak Aab
(s. 1960)29. aprill 201925. november 2020Eesti KeskerakondJüri Ratase teine valitsus693x93pxAnneli Ott
(s. 1976)25. november 202026. jaanuar 2021Eesti KeskerakondJüri Ratase teine valitsus793x93pxJaak Aab
(s. 1960)26. jaanuar 20213. juuni 2022Eesti KeskerakondKaja Kallase esimene valitsus-93x93pxKeit Pentus-Rosimannus
(kohusetäitja)
(s. 1976)3. juuni 202218. juuli 2022Eesti ReformierakondKaja Kallase esimene valitsus989x89pxRiina Solman
(s. 1972)18. juuli 202217. aprill 2023Isamaa ErakondKaja Kallase teine valitsus

 Viited 

Kategooria:Eesti ministrid